
DEVECSER VÁROS ÖNKORMÁNYZATA KÉPVISELŐ-TESTÜLETÉNEK

6/2023. (I.26.) önkormányzati rendelete 
a gyermekétkeztetés intézményi térítési díjának megállapításáról
(egységes szerkezetben a módosításáról szóló 6/2025.(III.20.) önkormányzati rendelettel)

Devecser Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 151.§ (2f) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:
1. § A rendelet hatálya az állami intézményfenntartó központ által fenntartott és működtetett Devecseri Gárdonyi Géza Általános Iskola és Alapfokú Művészeti Iskolában, Devecser Város Önkormányzata (a továbbiakban: Önkormányzat) által működtetett gyermekek napközbeni ellátása keretében biztosított étkeztetésre, az azt igénybe vevő tanulókra, illetve Devecser Város Önkormányzata által fenntartott és működtett Vackor Művészeti Modell Óvoda és Mini Bölcsődében gyermekétkeztetést igénybe vevő gyermekekre, valamint a térítési díj megfizetésére kötelezettekre terjed ki.
2. § (1) Az Önkormányzat a gyermekétkeztetés intézményi térítési díját az 1. melléklet szerint állapítja meg.

(2) A térítési díj fizetésére vonatkozó normatív kedvezményeket külön jogszabályok határozzák meg.


(3) A Vackor Művészeti Modell Óvoda és Mini Bölcsődében a bölcsődei gondozásért fizetendő intézményi térítési díj összege 0 Ft.
3. § Ez a rendelet 2023. február 1-jén lép hatályba.

4. § Hatályát veszti a gyermekétkeztetés térítési díjának megállapításáról szóló 10/2021. (V.27.) önkormányzati rendelet.

                Ferenczi Gábor sk.
           Vörösné Soós Ágnes sk.

                     polgármester
              jegyző
A rendelet kihirdetve: 2023. január 26.
  

                                    Vörösné Soós Ágnes
                                                                          jegyző
1. melléklet a 6/2023. (I.26.) önkormányzati rendelethez

A Devecseri Gárdonyi Géza Általános Iskola és Alapfokú Művészeti Iskola, valamint a Vackor Művészeti Modell Óvoda és Mini Bölcsőde gyermekétkeztetés intézményi térítési díjai

	
	A
	B

	1
	Ellátás megnevezése
	Intézményi térítési díj (nettó)


	2
	Iskola napközi otthoni ellátásban részesülő gyermekek étkeztetése (tízórai, ebéd, uzsonna)
	870,-Ft/ellátási nap

	3
	Iskola menzai ellátásban részesülő gyermekek étkeztetése (ebéd)
	655,-Ft/ellátási nap

	4
	Óvodai ellátásban részesülő gyermekek étkeztetése (tízórai, ebéd, uzsonna)
	 555,-Ft/ellátási nap

	5
	Bölcsődei ellátásban részesülő gyermekek étkeztetése (reggeli, tízórai, ebéd, uzsonna)
	
 605,-Ft/ellátási nap



�	 Módosította a 6/2025.(III.20.) önkormányzati rendelet, hatályos 2025. április 1. napjától.






